**2.-6.12**

**2.12** Eesi Muusika ja Teatri Akadeemia ligipääsetavuse teemaline kohtumine (Mari)

**3.12** Kohtumine Ravimitootjate Liidu esindajatega 2025.a. koostööteemade kokkuleppimiseks (Tuuli, Maarja)

**3.12** Tervishoiu huvikaitse teemaline kohtumine SoM esindajatega (Kristi R, Tuuli, Meelis, Maarja)

**3.12** Intervjuu ETV+ kanalil venekeelses hommikusaates [ETV+ | ERR otse](https://otse.err.ee/k/etvpluss?fbclid=IwY2xjawHFFURleHRuA2FlbQIxMAABHQJwXqXWYhWfxjUBg8jVF8HN2Nggq71AGUlWBqa3yncDClujyx_54hkXEw_aem_RZmzSsamg8jcO15hc2xhHw) (Kristi R)

**3.12** Millist elu elavad puuetega inimesed Eestis, sellest käis Raadio 4-s rääkimas Eesti Puuetega Inimeste Koja jurist Kristi Rekand [3 декабря отмечается Международный день людей с ограниченными возможностями | Raadio 4 | ERR](https://r4.err.ee/1609540099/3-dekabrja-otmechaetsja-mezhdunarodnyj-den-ljudej-s-ogranichennymi-vozmozhnostjami?fbclid=IwY2xjawHFFNNleHRuA2FlbQIxMQABHZ4VEMbApnbGig6tF0JOa_aNLxiQQT1Yxj7DZgy2UI223aS8g0tUEQfuFQ_aem_mIFyCwUhiwy9wtpKr-8P1Q)

**3.12**  Ühtekuuluvuskontsert “Elukoor” Kaja Kultuurikeskuses, vt järele [Ühtekuuluvuskontsert. Elukoor | Jupiter | ERR](https://jupiter.err.ee/1609529012/uhtekuuluvuskontsert-elukoor)

**3.12** Kohtumine Riigikontrolliga transpordi teemal (Mari)

**4.12** Ringvaates EPIKoja kommentaarid, vt järele [Õdede armastus | Jupiter | ERR](https://jupiter.err.ee/1609541668/odede-armastus?fbclid=IwY2xjawHFFHBleHRuA2FlbQIxMQABHcp4Yviq9dOtfbm7OSj_ZGEBpx0bXCxVqdEz32YnUQYIc2hAdayk_InfRg_aem_4xGS753YacCiT9UzaocwUw) (Maarja)

**5.12** Kohtumine Sotsiaalministeeriumi esindajatega kliimateemade aruteluks. 2025.aastasse võrgustikule kliimateadlikkuse infotunni planeerimine (Maarja)

**5.12** Arvamus Sotsiaalkaitseministri 21. detsembri 2015. a määruse nr 74 „Abivahendite loetelu, abivahendite eest tasu maksmise kohustuse riigi poolt ülevõtmise otsustamise ja erandite tegemise tingimused ja kord ning abivahendi kaardi andmed“ muutmise määruse eelnõule (Kristi K)

**5.12** PERHi patsiendinõukoja kohtumine: arutlusel olid radioloogiliste uuringute tulemuste kiirema kuvamise võimalused, EMO probleemid, patsientidele suunatud sündmused, patsiendiseltside info lisamine haigla patsiendivoldikutele ja patsiendiseltside ettekanded haigla konverentsidel. (Tuuli)

**6.12** Omastehoolduse infotunni läbiviimine Ida-Viru Keskhaiglas (Tauno, Kadri, Kristi K, Maarja)

**6.12** Ida-Virumaa Puuetega Inimeste Koja külastus (Tauno, Kadri, Kristi K, Maarja)

**6.12** Osalemine Euroopa regionaalsel kohtumisel, mis valmistas ette 2025.a. aprillis toimuvat ülemaailmselt puuetega inimeste kohtumist, mis keskendub arengukoostööle ja kriisiolukorras pääste korraldamisele. Regionaalsel kohtumisel osalesid Euroopa (s.h. Kaukaasia riikide) ja Kesk-Aasia riikide organisatsioonide ja valdkonda arendavate asutuste esindajad. (Meelis)

**Meeldetuletuseks:**

* **13. detsembril kl 14.-16** toimub **Euroopa Elamuskeskuses** Rävala 4 arutelu teemal Puuetega inimeste tööhõive, ligipääsetavus ja majanduslik kaasatus. Osaleb Euroopa Parlamendi liige Marina Kaljurand. Tagatud on tõlge viipekeelde. Arutelule järgneb suupistelaud kl 17-ni.

**Registreerimine siin:** <https://ec.europa.eu/eusurvey/runner/EPIK-2024>

* **Palun jagage oma võrgustikus infot** [**https://omastehooldusest.ee/**](https://omastehooldusest.ee/) **veebikeskkonna kohta.** Pressiteade: [Uus omastehoolduse infopunkt pakub nõu ja abi](https://omastehooldusest.ee/uus-omastehooldajate-infopunkt-pakub-nou-ja-abi/). Julgustage inimesi portaalist infot otsima ja vajadusel ühendust võtma info- ja usaldusliinil E-R 10-15.00 tel: [5645 4139](tel:+37256454139).

Samuti on oodatud ettepanekud portaali täiendamiseks. Uuendame portaali jooksvalt.

* **Ootame kuni 16.12.2024** e-posti teel: [kristi.rekand@epikoda.ee](mailto:kristi.rekand@epikoda.ee) arvamusi ja mõtteid **patsiendi elulõpu tahteavalduse** eelnõule ([Tervishoiuteenuste korraldamise seaduse ja võlaõigusseaduse muutmise seadus (patsiendi elulõpu tahteavaldus) – EIS](https://eelnoud.valitsus.ee/main/mount/docList/8c2c4d6c-17ae-4c73-9044-ce2e98adf733#hKk0ik7H)). Tegemist on täiesti uue valdkonnaga, mis tähendab põhimõttelisi muudatusi, kõik arvamused on olulised ja oodatud.
* **Soovime EPIKojas tõhustada tööhõive valdkonna huvikaitset**, palume teie panust ja kaasamõtlemist. Ettepanek on korraldada regulaarseid kohtumisi, mille käigus panna paika olulised plaanid, kaardistada ühised murekohad ning mõelda välja lahenduseks vajalikud strateegiad jms. Andke teada, kas olete valmis aktiivgrupi tegevusse panustama. Esimene kohtumine toimub **14.01.2025 kell 10-11.30** **EPIKojas**, mil paneme paika uue aasta plaanid (kohtumiste ajakava; infopäevade teemad; meie vaatest olulised teemad jms). Andke hiljemalt 30.12.2024 panustamisest, sh osalemisest 14.01.2025 arutelul teada [kadri.palk@epikoda.ee](mailto:kadri.palk@epikoda.ee), teatage ka arutelul osalemise viis (kohapeal, veebis).
* 23.01.25 kl 11-15 toimub Tartu PIK ruumides **EPIKoja võrgustiku huvikaitse teemaline koolituspäev**. Koolitusel saab osaleda nii kohapeal kui veebi vahendusel. Registreerumislink: <https://forms.gle/XsHsMBh5tWFrqYa46>
* Eesti Puuetega Inimeste Koja ja Kalev Lilleoru fotonäitus “Omastehooldaja -

tavaline eriline imeline inimene”. Näitus on varustatud kirjeldustõlke, viipekeeletõlke, lihtsa keele tõlke ja ingliskeelse tõlkega.

Vaata lähemalt: <https://naitus.omastehooldusest.ee/>

* **Ligipääsetavuse koolitus** [Avaleht | e-epikoda](https://moodle.epikoda.ee/) Koolituge ise ja jagage infot ka teistele!
* Ootame tagasisidet **väljatöötamiskavatsusele, millega püütakse lahendada ööpäevaringsete teenuste puudumist lastele, kellel on mõõdukas ja raske intellektihäire koos käitumishäirega. Lisaks ka kinnise lasteasutuse teenuse erilahendused näiteks pideva meditsiinilise sekkumisvajadusega lapsed (isiksushäired, suitsidaalsus jne).** Tagasiside on oodatud **kuni 08.01.25** [kristi.kahar@epikoda.ee](mailto:kristi.kahar@epikoda.ee). Info saadetud listi 02.12.
* Ootame tagasisidet **erihoolekande järjekorra määrustele kuni 12.12.24** [kristi.kahar@epikoda.ee](mailto:kristi.kahar@epikoda.ee). Info saadetud listi 03.12.